Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 265

4. Íráskészség VIZSGASZINTEK Középszint Emelt szint 4.1. Készségek A vizsgázó képes – a feladatban megadott kommunikációs szándékokat megvalósítani (lásd a Kommunikációs helyzetek és szándékok című részt), – a megadott témákhoz kapcsolódó szövegeket írni (lásd a Témakörök című részt), A vizsgázó képes A2: – a személyével, illetve közvetlen környezetével kapcsolatos témákról írni, – az adott témáról egyszerű kifejezéseket használva írni, – egyszerű mondatokból álló rövid, összefüggő szöveget írni, – a szöveg mondatai között lévő alapvető logikai kapcsolatokat egyszerű nyelvi eszközökkel (pl. a leggyakrabban használt kötőszavakkal) kifejezni, – néhány egyszerű szerkezetet és alapvető helyesírási szabályt úgy használni, hogy a hibák ellenére érthető legyen a mondanivaló, B1: – ismert, köznapi témákról írni és véleményét is megfogalmazni, – meglévő szókincsét változatosan használni, – a szöveget megfelelően felépíteni és tagolni, a logikai viszonyok kifejezését szolgáló nyelvi eszközöket alkalmazni, – a szövegfajtának, a közlési szándéknak, a címzetthez való viszonyának megfelelő stílust és hangnemet, választani, – az adott szövegfajta formai sajátosságainak megfelelő írásművet létrehozni, – egyszerű nyelvtani szerkezeteket, nyelvi fordulatokat és a helyesírási szabályokat általában biztonsággal alkalmazni. B2: – a megadott témákat általános nézőpontból is tárgyalni, – álláspontját viszonylag árnyaltan, érvelését rendszerezetten kifejteni, – a nyelvi eszközök széles skálájának változatos alkalmazásával összefüggő, megfelelően tagolt, logikusan felépített szöveget létrehozni, – a nyelvtani struktúrákat, valamint a helyesírás szabályait rendszerszerű hibák nélkül, nagy biztonsággal alkalmazni. 2009/56. szám 4.2. Szövegfajták – rövid személyes jellegű közlés (pl. üzenet, naplóbejegyzés), – üdvözlőlap, – meghívó, – magánjellegű vagy intézménynek (pl. nyelviskolának) szóló levél. – olvasói levél, – cikk (diák)újság számára.

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes